ସଭାମଞ୍ଚକୁ ଅଣ୍ଡାମାଡ଼ ଘଟଣା ରାଜେଶ୍ୱରୀଙ୍କ ଅବସ୍ଥା ଗୁରୁତର\nଜଳେଶ୍ୱର, ୫ା୨(ଡି.ଏନ.ଏ.) ବାଲେଶ୍ୱର ଜିଲା ଭୋଗରାଇ ବ୍ଲକ ତାଳସାରୀ ମହୋତ୍ସବରେ ମୁଖ୍ୟମନ୍ତ୍ରୀଙ୍କ ସଭାମଞ୍ଚକୁ ଅଣ୍ଡାମାଡ଼ କରିଥିବା ରାଜେଶ୍ୱରୀ କାମିଳାଙ୍କ ଅବସ୍ଥା ସୋମବାର ଗୁରୁତର ହୋଇପଡିଥିଲା। ଜଳେଶ୍ୱର ଉପକାରାଗାରରୁ ତାଙ୍କୁ ଜେଲ୍ କର୍ତ୍ତୃପକ୍ଷ ବ୍ୟାପକ ପୋଲିସ ସୁରକ୍ଷା ବଳୟରେ ପ୍ରଥମେ ସ୍ଥାନୀୟ ଜଳେଶ୍ୱରସ୍ଥିତ ଗୋପୀକିଷନଭଟ୍ଟର ସରକାରୀ ଡାକ୍ତରଖାନାରେ ଭର୍ତ୍ତି କରିଥିଲେ।\nସଭାମଞ୍ଚକୁ ଅଣ୍ଡାମାଡ଼ ଘଟଣା ରାଜେଶ୍ୱରୀଙ୍କ ଅବସ୍ଥା ଗୁରୁତର\t February 6th, 01:20 AM February 6th, 01:20 AM\nଜଳେଶ୍ୱର, ୫ା୨(ଡି.ଏନ.ଏ.) ବାଲେଶ୍ୱର ଜିଲା ଭୋଗରାଇ ବ୍ଲକ ତାଳସାରୀ ମହୋତ୍ସବରେ ମୁଖ୍ୟମନ୍ତ୍ରୀଙ୍କ ସଭାମଞ୍ଚକୁ ଅଣ୍ଡାମାଡ଼ କରିଥିବା ରାଜେଶ୍ୱରୀ କାମିଳାଙ୍କ ଅବସ୍ଥା ସୋମବାର ଗୁରୁତର ହୋଇପଡିଥିଲା। ଜଳେଶ୍ୱର ଉପକାରାଗାରରୁ ତାଙ୍କୁ ଜେଲ୍ କର୍ତ୍ତୃପକ୍ଷ ବ୍ୟାପକ ପୋଲିସ ସୁରକ୍ଷା ବଳୟରେ ପ୍ରଥମେ ସ୍ଥାନୀୟ ଜଳେଶ୍ୱରସ୍ଥିତ ଗୋପୀକିଷନଭଟ୍ଟର ସରକାରୀ ଡାକ୍ତରଖାନାରେ ଭର୍ତ୍ତି କରିଥିଲେ। ସେଠାରେ ଡାକ୍ତର ତାଙ୍କୁ ଗୁରୁତର ଦର୍ଶାଇ ବାରୁ ବାଲେଶ୍ୱର ଜିଲା ମୁଖ୍ୟ ଚିକିତ୍ସାଳୟ ଓ ପରେ କଟକ ସ୍ଥାନାନ୍ତର କରାଯାଇଥିଲା। ୩ ତାରିଖରେ ରାଜେଶ୍ୱରୀଙ୍କୁ ପୋଲିସ ଡାକ୍ତରଖାନାରୁ ଗିରଫ କରି ଜଳେଶ୍ୱର ସ୍ଥିତ ଜେଏମ୍ଏଫ୍ସି କୋର୍ଟରେ ହାଜର କରାଇଥିଲା। ଜାମିନ ନାମଞ୍ଜୁର ହେବାରୁ ତାଙ୍କୁ ଜଳେଶ୍ୱରସ୍ଥିତ ଉପକାରାଗାରର ବିଚାର ବିଭାଗୀୟ ହାଜତକୁ ପଠାଇ ଦେଇଥିଲେ। ଆସନ୍ତା ୮ ତାରିଖରେ ରାଜେଶ୍ୱରୀଙ୍କ ଜାମିନ ଶୁଣାଣି ହେବ। ରାଜେଶ୍ୱରୀଙ୍କ ସ୍ବାସ୍ଥ୍ୟାବସ୍ଥା ପାଇଁ ଜଳେଶ୍ୱର ଭାଜପା ପୋଲିସକୁ ଦାୟୀ କରିଛି। ଭାଜପା ପକ୍ଷରୁ କୁହାଯାଇଛି ଯେ, ଜିଲା ମୁଖ୍ୟ ଚିକିତ୍ସାଳୟରୁ ଚିକିତ୍ସାଧୀନ ଥିବା ଅବସ୍ଥାରେ ପୋଲିସ ଅତିତରବରିଆ ଭାବେ ଷ୍ଟ୍ରେଚରରେ ବୋହିନେଇ ରାଜେଶ୍ୱରୀଙ୍କୁ ଗିରଫ କରି କୋର୍ଟରେ ହାଜର କରାଇଥିଲା। ଚିକିତ୍ସାରେ ଅବହେଳା ପାଇଁ ରାଜେଶ୍ୱରୀଙ୍କ ଏଭଳି ଅବସ୍ଥା ହୋଇଛି ବୋଲି ତାଙ୍କ ପରିବାରବର୍ଗ ଅଭିଯୋଗ ଆଣିଛନ୍ତି। ଉକ୍ତ ଉପକାରାଗାର ରାଜେଶ୍ୱରୀଙ୍କ ସ୍ବାମୀ ଦିଲୀପ କାମିଳା ମଧ୍ୟ ଅଛନ୍ତି। ତାଙ୍କୁ ପୋଲିସ ଗତ ୧ ତାରିଖ ଗିରଫ୍ କରିଥିଲା। ତାଙ୍କ ଜାମିନ ଶୁଣାଣି ଆସନ୍ତା ୭ ତାରିଖରେ ହେବ।
